מירב בן ארי

מירב בן ארי (נולדה ב-13 בנובמבר 1975) היא פוליטיקאית ישראלית, המכהנת כחברת הכנסת, מרכזת האופוזיציה ויו"ר סיעת יש עתיד. בין השנים 2015–2019 הייתה חברת הכנסת העשרים מטעם מפלגת כולנו, ובבחירות לכנסת העשרים וארבע התמודדה ונבחרה פעם נוספת לכנסת כחברה במפלגת יש עתיד ואף כיהנה בכנסת זו כיו"ר ועדת ביטחון הפנים. בן ארי היא עורכת דין במקצועה.

== ביוגרפיה ==
בן ארי נולדה ברעננה לרפאל בן אריה (במקור איובי), שעלה מאיראן, ולאסתר לבית סעדון, שמשפחתה ממוצא טריפוליטאי. כשהייתה בת עשר עברה משפחתה לגור בנתניה. שירתה בצה"ל בחיל החינוך והייתה מצטיינת אלוף פיקוד הצפון בשנת ה-50 למדינה. בתפקידה האחרון הייתה קצינת החינוך של חטיבת גולני.

היא בעלת תואר ראשון במשפטים וממשל ותואר שני במנהל עסקים והתמחות במנהיגות ציבורית, שניהם מהמרכז הבינתחומי הרצליה. את שני התארים סיימה בהצטיינות. בשנים 2003–2004 כיהנה כיושבת ראש אגודת הסטודנטים במרכז הבינתחומי והייתה לאישה הראשונה בתפקיד זה.

בן ארי בוגרת קורס דירקטורים בתאגידים עירוניים ממשלתיים של להב – לימודי הכשרה בניהול.

=== טלוויזיה ותוכניות ריאליטי ===
בשנת 2005 השתתפה בתוכנית המציאות "דרוש מנהיג" בהנחיית קובי מידן בערוץ 2 של טלעד, וזכתה בה במקום הראשון. את כספי הזכייה, חמישה מיליון ש"ח, השקיעה כחלק מתנאי התחרות בהקמת מרכזי ספורט אתגרי להעצמת נוער בסיכון – בשנת 2006 הקימה את מרכז "דרך אתגר" בנתניה. בשנת 2008 הקימה מרכז מקביל בהרצליה בשם "דרך הגלים", מטעם העמותה לתפנית בחינוך קרן רשי. את המרכזים ניהלה במשך עשר שנים.

בשנת 2021 השתתפה בעונה התשיעית של תוכנית הטלוויזיה "גולסטאר", שנקראה "גולסטאריות 3".

בשנים 2020–2021 הייתה מרצה לפוליטיקה במרכז הבינתחומי הרצליה ובמכללה האקדמית תל אביב-יפו.<ref name=":0"></ref>

בשנים 2020–2021 שימשה יועצת לקשרי ממשל ואסטרטגיה של המגזר השלישי בחברת השתדלנות (לובי) "הקבינט".<ref name=":1"></ref><ref name=":2"></ref>

===פעילות פוליטית===
בשנים 2020–2021 הייתה מרצה לפוליטיקה במרכז הבינתחומי הרצליה ובמכללה האקדמית תל אביב-יפו.<ref name=":0" />

בשנים 2020–2021 שימשה יועצת לקשרי ממשל ואסטרטגיה של המגזר השלישי בחברת השתדלנות (לובי) "הקבינט".<ref name=":1" /><ref name=":2" />בן ארי בשנת [[2016]]
בן ארי עם [[נינה ווינר ועם משה כחלון בשנת 2017]]
בשנת 2008 התמודדה למועצת עיריית תל אביב ברשימת "רוב העיר", אולם הרשימה קיבלה רק 3 מקומות במועצת העיר והיא לא נכנסה למועצה. בשנת 2013 התמודדה שוב למועצת העיר תל אביב-יפו מטעם אותה רשימה, שבה הוצבה במקום הרביעי. היא נבחרה למועצה והייתה מחזיקת תיק "אכפת" – קידום נוער וילדים בעירייה.

בשנת 2015, לקראת הבחירות לכנסת העשרים, הצטרפה למפלגת "כולנו" בראשות משה כחלון, שובצה במקום העשירי ברשימתה ונבחרה לכנסת. במהלך הקמפיין נאמה בן ארי את "נאום ההומלסים", שבו התייחסה לבעיית הדיור בישראל.

ביולי 2018, בהצבעה על "חוק הפונדקאות", הצביעה בן ארי נגד אישור החוק, בניגוד לעמדת הקואליציה, משום שהחוק לא כלל גברים יחידניים בין הזכאים להליך זה. בהודעה שפורסמה לאחר ההצבעה נאמר כי בן ארי וח"כ אמיר אוחנה (אף הוא מהקואליציה), שגם הוא הצביע נגד, יגישו יחד הצעה לתיקון החוק כך שתתאפשר פנייה להליך פונדקאות גם לגברים מהקהילה הגאה.

תוך כדי הקדנציה הייתה בן ארי חברה בשבע ועדות של הכנסת: ועדת חוץ וביטחון, הועדה לקידום מעמד האישה, הוועדה לביקורת המדינה, ועדת החינוך, התרבות והספורט, ועדת העבודה, הרווחה והבריאות, ועדת העלייה והקליטה והתפוצות והוועדה לטיפול בנגע הסמים. נוסף לכך הייתה יושבת הראש בשלוש ועדות משנה: הוועדה לטיפול בצעירים חסרי בית, הוועדה לחינוך הבלתי פורמלי והוועדה לטיפול בחוק המזונות.<ref></ref>

באותן שנים עמדה בראש שדולות למען ההשכלה הגבוהה, הקהילה הגאה, החיילים הבודדים, מאבק בצליאק, ילדים ונוער בסיכון, תעשייה כחול לבן ועוד. בן ארי קידמה תוכניות למען אוכלוסיות מוחלשות, נבחרה חמש פעמים ברציפות לח"כית החברתית ביותר בקואליציה והח"כית הסטודנטיאלית ביותר בכנסת וזכתה באות מטעם המדד המגדרי.

לקראת הבחירות לכנסת העשרים ואחת הוצבה במקום השישי ברשימת כולנו. המפלגה זכתה בארבעה מנדטים בלבד, ובן ארי לא נבחרה לכנסת.

לקראת הבחירות לכנסת העשרים וארבע, בשנת 2021, עברה בן ארי למפלגת "יש עתיד" ושובצה במקום התשיעי ברשימה. לאחר שהמפלגה קיבלה בבחירות 17 מנדטים נכנסה בן ארי לכנסת בשנית.

בהכנסת העשרים וארבע כיהנה כיו"ר ועדת ביטחון הפנים, והייתה חברה בוועדת הכנסת. לקראת הבחירות לכנסת העשרים וחמש שובצה בשנית במקום התשיעי ברשימת יש עתיד לכנסת ונבחרה לכנסת ומכהנת כמרכזת פעילות האופוזיציה ויו"ר סיעת יש עתיד .

=== חיים אישיים ===
בן ארי מתגוררת בתל אביב. היא אם לבת שנולדה בשנת 2017 עם ידידה אופיר לוסטמן שהוא הומוסקסואל אותה הם מגדלים בהורות משותפת.

== חקיקה ==
בין החוקים שנחקקו ביוזמת בן ארי לאורך שנות כהונתה כחברת הכנסת:
* תיקון לחוק הביטוח הלאומי (מס' 169) אושר בפברואר 2016, מרחיב את מעגל הזכאים למענק לימודים.<ref></ref>
* תיקון לחוק הגנת הצרכן (מס' 44) אושר במרץ 2016 (חוקקה אותו יחד עם חברת הכנסת מרב מיכאלי), מרחיב את חובות העוסק להודיע לצרכן על מועד סיום העסקה.<ref></ref>
* תיקון לחוק תובענות ייצוגית – הסדרי פשרה והסתלקות (מס' 10) אושר ביולי 2015, קובע כי התובע המייצג ובא כוחו לא יקבלו כל גמול, שכר טרחה או טובת הנאה במסגרת הסתלקותם מהתביעה, אלא אם מדובר בבקשת אישור או בתובענה ייצוגית שהביאו תועלת לחברי הקבוצה.<ref></ref>
* חוק הארכת תקופת זכות יוצרים בתקליט וזכויות מבצעים (תיקוני חקיקה) אושר במרץ 2017, הקובע כי תקופת ההגנה של זכות היוצרים בתקליט תוארך מ-50 שנים ל-70 שנים.<ref></ref>
* תיקון לחוק שירותי רווחה (מענק הסתגלות לנשים ששהו במקלט לנשים מוכות) אושר ביולי 2017 (עם זהבה גלאון) הקובע כי אישה ששהתה במקלט לנשים מוכות 60 ימים לפחות, או שהתה בדירת מעבר שישה חודשים לפחות, תהיה זכאית, בסמוך לאחר יציאתה מהמקלט, לסל שירותים שיותאם לה על ידי עובד סוציאלי.<ref></ref>
* חוק עידוד מעורבות סטודנטים בפעילות חברתית וקהילתית אושר ביולי 2018, קובע כי מוסד להשכלה גבוהה יקבע, לאחר התייעצות עם ארגוני סטודנטים, תוכנית להכרה בפעילות חברתית וקהילתית בהתנדבות המזכה בנקודות זכות. בנוסף, קובע כי מוסד כאמור יכיר בשירות מילואים בהיקף של 14 ימים בשנת לימודים כמזכה בשתי נקודות זכות.<ref></ref>
* תיקון לחוק הדיור המוגן, אושר ביולי 2017, קובע כי הבטוחה העיקרית להבטחת כספי הפיקדון תהיה משכנתה ראשונה לטובת הדייר או לטובת נאמן שימנו הדיירים.<ref></ref>
* תיקון לחוק הבנקאות (שירות ללקוח) (מס' 30) אושר בדצמבר 2018, קובע כי טרם כריתת הסכם הלוואה לדיור לרכישת דירה יחידה, על נותן ההלוואה להודיע ללקוח שבאפשרותו לבחור במסלול שמאפשר לו לדחות את מועד הפירעון החודשי של ההלוואה במקרים מסוימים, כדי להקל על הלקוח כאשר הוא נקלע למצוקה כלכלית זמנית.<ref></ref>
*תיקון לחוק הספורט (מס' 10) אושר באוגוסט 2018 (יחד עם יואל רזבוזוב ואיתן כבל), מונע כפל תשלומי ביטוח בכך שהוא פוטר את גופי הספורט המחויבים לפי החוק לבטח ספורטאים המשתתפים בתחרויות מטעמם, מלבטח מספר קבוצות של ספורטאים שמבוטחים באופן אחר.<ref></ref>

==קישורים חיצוניים==

* 
* 
* 
* שיר אוסטפלד, [http://www.ksn.co.il/דרך-האתגר/ דרך האתגר], באתר קול השרון, 12 במרץ 2015
* 
* הדס בשן, [https://atmag.co.il/אנשים/מירב-בן-ארי "אני שמחה שהפכתי לאמא רק אחרי גיל 40": ח"כ מירב בן ארי מסכמת שנה ראשונה של הורות משותפת], באתר את, 3 ביולי 2018
* 
* עדי סמריאס, [https://timeout.co.il/מירב-בן-ארי/ מירב בן ארי: "אנשים אומרים לי שהם מאוכזבים מהמצב, אבל הכלכלה בצמיחה"] באתר Timeout, 14 במרץ 2019
* 

==הערות שוליים==

קטגוריה:חברות הכנסת העשרים
קטגוריה:חברי הכנסת העשרים
קטגוריה:חברי הכנסת מטעם כולנו
קטגוריה:חברות מועצת העיר תל אביב-יפו
קטגוריה:מתמודדי דרוש מנהיג
קטגוריה:זוכים בתוכניות מציאות ישראליות
קטגוריה:משתתפי גולסטאר
קטגוריה:חברי הכנסת מטעם יש עתיד
קטגוריה:חברות הכנסת העשרים וארבע
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברות הכנסת העשרים וחמש
קטגוריה:נתניה: חברי הכנסת
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1975
קטגוריה:ישראלים שנולדו ב-1975